**Тақырыбы:** «Ормандағы аңдардың шынығуы»

**Мақсаты**: **1 Білімділік**-Берілген тапсырманы зейін қойып тыңдауға үйрету. Бөренелерден тепе-теңдікті сақтап өту. Үңгірден еңбектеп бекіту.

1. **Дамытушылық**: Ойын арқылы балалардың қимыл іс-әрекетін дамыту, тұлға бітімдерімен аяқ қол, кеуде бұлшық еттерін жетілдіру,денсаулықтарын нығайту оны әрі қарай дамыту.
2. **Тәрбиелік**: Балаларды ептілікке, шапшаңдыққа тәрбиелеу.Ұжым болып бірлесіп ойнауға тәрбиелеу.

**Барысы:**

 Балалар әдемі әуен ырғағымен  залға кіріп, жарты шеңберге тұрады.

**Тәрбиеші:** Балалар, қонақтармен амандасып алайық

Ортақ жұпар ауамыз.

Ортақ жарық күніміз

Біз  әдепті баламыз

Біз балдырған баламыз

Қонақтарды көргенде

Қуана қарсы аламыз.

-Балалар, ертеңгісін көзімізді ашып терезеге қарасақ алдымен нені көреміз?

-Әрине, күнді көреміз, күннің нұрын көреміз.

Ол, жарқырап нұрын шашып тұрса қалай қуанамыз.

**Балалар** «Алақай» деп алақандарын шапалақтайды.

-Ендеше, бәріміз қуанып жаңа күнді қарсы алайық

Күн: Сәлеметсіңдер ме балалар! Қалдарын қалай?

**Балалар:** жақсы.

**Күн:**Мен сендерге өз күн шуақтарымды төгіп,жылуымды сйылап,

денсаулық күнің бірге тойлайық деп келдім.Мен де сендермен бірге барайыншы?

**Балалар:** Иә жүріңізші бізбен бірге.

**Тәрбиеші**: Балалар сендер орманға саяхатқа барғыларың келе ме?Бүгін біз орманға саяхатқа барамыз.. Орманға бару үшін көптеген кедергілерден өтеміз. Алдымызда ұзақ жол жатыр. Шаршап қалмау үшін жаттығулар жасап, денемізді қыздырып алайық

**Жалпы жетілдіру жаттығулары**

 Алғашқы қалыпта түзу тұру. Аяғымыз иық   деңгейіндегідей  алшақ, қолымыз белімізде.

**1.Басқа арналған жаттығулар**

1.Алға,б.қ ,.артқа ию,б.қ -4-5рет

**2.Иыққа арналған жаттығулар**

1.Оң иықты көтеру,б.қ, сол иықты көтеру б.қ 4-5рет

**3.Қолға арналған жаттығулар**

1Қолды алға созу, жоғары созу, жанға созу,б.қ келу.

**4.Белге арналған жаттығулар**

1.Оңға иілу б.қ келу,солға иілу,б.қ келу.

**5.Аяққа арналған жаттығулар**

Жерге отырамыз

1. Аяқ иық деңгейіндей алшақ
2. аяқты қосу
3. тізені бүгу
4. Бастапқы қалыпқа келу

-Балалар сендер орманға саяхатқа  баруға дайынсыңдар ма?

-Дайын болсақ орманға қарай жүрейік

Саппен жүру

Шалшық судан секіру

Бөренелерден өту

Тастардан секіру

**-Тәрбиеші:** Балалар, орманға да жеттік. Біз ертегілер елінде саяхатта жүрміз орманды аралайық бір-бірімізден адасып қалмайық. Орманда қандай аңдар бар? (Аю, қоян, кірпі, тиін т.б.)

Мынау нелер? Ағаштар. (Биік аласа)

Балалар алдымызда бір үйшік тұр екен осы үйдің қасына аялдайық. Балалар бұл үйде біреу бар сияқты. Мен терезені қарайын кімдер бар екен?

Бұл үйде ата мен әже тұрады екен.

Ата мен әже ренжіп отырған сияқты, терезені қағайын. (Есік ашылып әже шығады)

**Әже:** амансыңдар ма балаларым? балалар біз ертегілер еліненбіз  өздерің неғып жүрсіңдер?

-Біз орманға саяхатқа келдік

Сіздерге не болды көңіл  күйлеріңіз жоқ сияқты

**Әже**: қызым Маша саңырауқұлақ теруге кетіп еді. Қайтып оралмады. Машаны аю ұстап  алып апанына алып кеткен сияқты.

Аюдан Машаны құтқарыңдаршы бізге көмектесіңдерші

**-Тәрбиеші:** Сіздер уайымдамаңыздар. Біздің балалар Машаны аюдан құтқарады. Балалар  ата мен әжеге көмектесеміз бе? Аюдың апанына баратын жолда көптеген кедергілер бар (үңгірлер, бөренелер, сулар)

**Негізгі қимылдар**

1. Бөренеден тепе-теңдікті сақтап өту
2. Үңгірден өту (еңбектеп)
3. Ағаштардың арасынан өту

**-Тәрбиеші:** жол ұзақ,қане сендермен бір ойын ойнайық

**Ойын: «Қол шатыр»**

**Ойыншарты:** музыка әуеніменкүн шыққандабалалар жұгіріп ойнайды,ал жаңбыр деп музыка ойнағанда балалар қолшатырдың астына тығылады.

**-Тәрбиеші:** Балалар, аюдың апанына баратын жолдағы кедергілерден де өттік. Апан көрінді. Аюдың апанына қарай барлығымыз  жақындайық. Мен аюдың апанының қасына барып тыңдайын аю ұйықтап жатқан шығар аю қыста ұйқыға кетіп, көктемде оянады ғой. Аю ұйықтап жатыр екен. Кім апаннан Машаны алып шығады (Машаны аюдан құтқарып үйіне әкеледі) Әже қызын құшағына алады.

**Тәрбиеші:** Әже біздің  балалар апанға баратын жолдағы көптеген кедергілерден өтіп, аю ұйықтап жатқан да Машаны аюдан ұрлап алды. Балалардың барлығы қалай да Машаны  аюдан құтқарамыз деп талпынды. Кедергілерден өтерде жылдамдық, ептілік танытты.

**Әже:** Рахмет балаларым. Сендердің Машаны тауып әкелетіндеріңе сеніп едім. Өркендерің өссін, сау болыңдар!

**Тәрбиеші:** Балалар сендер ойын ойнағыларың келеме? Ендеше қазір ойын ойнаймыз.

**Ойынның аты: *«Қасқыр мен қояндар»***

**Ойынның шарты**: Қояндар сәбіз жеп отырады. Кенеттен қасқыр келіп қалады. Сендер қашыпүйшіктің артына тығыласыңдар.

Ұстап алған баланы қасқыр алып кетеді. Ойын екі-үш рет қайталанады

**-Тәрбиеші:** Жарайсындар балалар сендерге бүгінгі ормандағы

саяхат ұнады ма? Біз кімге көмектестік?

Балалар: Әжеге көмектестік.

**Күн:**Керемет өте шапшан,жақсы балалар екенсіндер,мен сендерге өз сйылығымды берейін,сау болындар.

**-Тәрбиеші:**Жарайсындар өте жақсы ,бәрінде жақсы қатыстындар ,енді біз балабақшамызға ораламыз.